Case ID: 1114699
Sentence 152: İş üzrə şahid qismində dindirilmiş Şahid11 verdiyi ifadəsində bildirmişdir ki, Şahid2 Yasamal rayonunda yaşayan şəxs kimi tanımış, aralarında normal münasibətlər olmuş, bir neçə dəfə oturub çay içmişlər; xx xxxxxx 2018-ci il tarixdə Eyyubla görüşən zaman Eyyub ona tanışının olduğunu, həmin şəxsdə 100 ədəd metadon olduğunu, əgər lazım olarsa, bir ədədini 9 manatdan olmaqla təşkil edə biləcəyini, satıb pul qazanmağın mümkün olduğunu bildirmiş, Eyyub konkret olaraq narkotik vasitənin kimdə olması barədə heç nə deməmiş, həmçinin müştəri tapa bildiyi halda ona da hörmət edəcəyini bildirmiş, müştəri olacağı halda zəng edib məlumat verməyini demiş, o, əvvəllər Eyyubun narkotik vasitələrin satışı ilə məşğul olduğunu eşitmiş, lakin faktiki olaraq bunu öz gözü ilə görməmiş, bu dəfə eyyub onun özünə müştəri tapmaqla bağlı müraciət etdiyindən o, Eyyubun qanunsuz əməlləri barədə Baş X3 məlumat vermək qərarına gəlmiş, xx xxxxxx 2018-ci il tarixdə səhər saatlarında Baş X3 gələrək Eyyubun 1 ədədi 9 manatdan olmaqla 100 ədəd metadon satmaq istəməsi, ondan müştəri tapmağı xahiş etməsi barədə məlumat vermiş, lazım olduğu halda onun qanunsuz əməllərinin ifşa olunması ilə bağlı keçiriləcək tədbirdə özünün də iştirak edə biləcəyini demiş, bundan sonra belə Eyyubun tutulması ilə bağlı əməliyyat tədbiri keçirilməsi, onun təlimatlandırılmış şəxs kimi, həmin idarənin əməkdaşı Şahin adlı şəxs isə şərti alıcı kimi iştirak etməsi barədə qərar verilmiş, tədbirə əsasən Şahin adlı şəxs onun tanışı olmalı imiş, o razılaşmış, polislərin təklifi ilə istifadəsində olan (055) ***-**-** saylı nömrə ilə Eyyubun istifadəsində olan (055) ***-**-** saylı nömrəyə zəng edərək hal-əhval tutmuş, Eyyub müştəri ilə bağlı maraqlandıqda o, müştəri tapdığını demiş, Eyyub ona narkotik vasitənin özündə yox, tanışında olduğunu demiş, onun evinə gəlməsini, birgə məsləhətləşməklərini xahiş etmiş, o, Eyyubun yaşadığı evə getməli olduğu üçün polislər Eyyubla görüşməsini narkotik vasitənin satılması reallaşdıqda, həmin vaxt onun polis əməkdaşı olan Şahid4 zəng edib məlumat verməsini bildirmişlər, bundan ötrü Şahid4 öz nömrəsini ona vermiş, həmçinin ona Şahin adlı polis əməkdaşının gün ərzində Yasamal rayonu, Hüseyn Cavid prospektində yerləşən çayxanada olacağı narkotik vasitənin alqı-satqısının orada olacağı deyilmiş, o, Eyyubun yaşadığı evə gəlmiş, birlikdə olan zaman Eyyub narkotik vasitə metadonun tanışı Akif adlı şəxsdə olduğunu bildirmiş, Akif adlı şəxsə zəng etmiş, Akif metadonun onda olmadığını, Anar adında şəxsdə olduğunu bildirmiş, Bakı Metropoliteninin «İnşaatçılar» stansiyasının yanına getmələrini, orada görüşməyi, Anar adlı şəxsə zəng etməsini, Anar adlı şəxsin razılıq verdiyi təqdirdə görüşüb ondan metadonu götürməyi təklif etmiş, onlar Akifin sözü ilə razılaşmış, bir qədər sonra Eyyubla birgə sonuncuya məxsus «Hyunday Sonata» markalı **-UK-*** nömrəli avtomobillə Bakı Metropoliteninin «İnşaatçılar» stansiyasının yanına gəlmiş, orada Akiflə görüşmüşlər, o, Akifi ilk dəfə görmüş, Eyyub onları tanış etmiş, həmçinin Eyyub metadonu alan şəxsin onun qohumu olduğunu demiş, Akif Anar adlı şəxsə zəng etmiş, söhbət zamanı Anar adlı şəxsin həmin vaxt Xırdalan şəhərində yerləşən «Heydər Əliyev» adına parkda olduğu məlum olmuş, sonuncu görüşmək üçün onları həmin yerə dəvət etmiş, nəticədə onlar Eyyubun avtomobilində Xırdalan şəhərinə Heydər Əliyev adına parka getmişlər, parka çatdıqda Akif Anar adlı şəxsə zəng edib avtomobildən düşmüş,Akiflə Anar bir qədər söhbət etdikdən sonra avtomobilə tərəf gəlmiş, Anar adlı şəxs qabaqda, Akif arxada onun yanında əyləşmiş, söhbət zamanı Akif onları Anarla tanış etmiş, həmçinin Eyyubla tanışı olduqlarını, metadonu onun qohumunun alacağını, həmin şəxsin onları Elmlər Akademiyasının parkında yerləşən çayxanada gözlədiyini, narkotik vasitə metadonu aparıb orada satmaq lazım olduğunu bildirmiş, hamısı birlikdə Elmlər Akademiyası istiqamətində getməyə başlamışlar, avtomobili Eyyub idarə etmiş, avtomobildə ümumi olaraq tanışlıq edib söhbət etmişlər, həmçinin Akif metadonun 1 ədədinin 9 manatdan olmaqla cəmi 900 manata satılacağını, həmin pulun 650 manatının Anara veriləcəyini, 250 manatın onların arasında bölünəcəyini bildirmiş, konkret olaraq 250 manatın 50 manatı Eyyubun, 100 manatı onun, 100 manatı isə Akifin olmalı imiş, əslində o, özü bu barədə yalandan razılığa gəlmiş, məqsədi onların cinayət əməllərinin ifşa olunması olmuş, o, yolda olarkən Şahid4 zəng etmiş, artıq yolda olduqlarını bildirmiş, təxminən saat 15:30 radələrində qeyd olunan ünvana, yəni Elmlər Akademiyasının parkında yerləşən çayxanaya çatmışlar, çayxanaya çatdıqda o və Eyyub birlikdə çayxanaya daxil olmuş, avtomobildə olarkən Anar özündə olan metadondan 100 ədədini sayıb Eyyuba vermiş, Anar və Akif onları çöldə gözləmiş, bundan sonra onun tanışı kimi təqdim etdiyi Şahin adlı polis əməkdaşı tək çayxanaya daxil olmuş, onlarla görüşmüş, bir stolda əyləşmişlər, Eyyub əynində olan qara rəngli dəri gödəkçənin sağ yan cibindən sellofan bükümü Şahin adla polis əməkdaşına göstərib 100 ədəd metadon olduğunu demiş, Şahin adlı şəxs sol yan cibindən 100 manatlıq əskinasları çıxarıb Eyyuba vermiş, hətta verməmişdən əvvəl özü də pulu saymış, Eyyub pulu götürüb şalvarının sağ yan cibinə qoymuş, daha sonra sellofanda olan metadonu Şahin adlı polis əməkdaşına vermiş, bundan bir neçə dəqiqə sonra Daxili İşlər Nazirliyinin Baş Narkotiklərlə Mübarizə İdarəsinin əməkdaşları içəriyə daxil olub saxlamışlar, polislər Şahid2 yaxınlaşıb vəsiqələrini göstərərək özlərini və hal şahidlərini təqdim etmişlər, daha sonra onun Eyyubun narkotik vasitələrin satışı ilə məşğul olması barədə məlumat verməyini deyib qəbul edilmiş qərarı göstərmiş, daha sonra Şahin adlı polis əməkdaşı Şahid2 aldığı bükümü digər polis əməkdaşlarına təqdim edərək həmin bükümdə Şahid2 bildirməsinə görə 100 ədəd metadon olduğunu, həmin həbləri almaq üçün ona 9 ədəd 100 manatlıq pul əskinası olmaqla 900 manat pul verdiyini bildirmiş, həmin sellofan bükümə baxılmış, orada həqiqətən 100 həb narkotik vasitə metadona oxşar maddə aşkar edilmiş, həmin maddə zərfə qoyularaq qablaşdırılmış, polis əməkdaşları Şahid2 üstündə nəsə olduğu halda təqdim etməsini təklif etmiş, Eyyub şalvarının sağ yan cibindən 9 ədəd 100 manatlıq, 1 ədəd 10 manatlıq pul əskinaslarını, “Samsung” markalı mobil telefonu və 1 ədəd avtomobil açarını çıxararaq polis əməkdaşlarına vermiş, həmin pul əskinaslarının nömrələrinə baxıldıqda əvvəlcədən Şahin adlı polis əməkdaşına verilmiş pullarla eynilik təşkil etdiyi məlum olmuş, həmin pulların polislər tərəfindən fotoşəkilləri çəkilərək götürülmüş, Şahid2 məxsus 10 manat pul polislər tərəfindən onun özünə qaytarılmış, polis əməkdaşlarının suallarına cavab kimi Şahid2 həqiqətən 100 ədəd metadonu satmaq üçün müştəri tapmaqda ondan xahiş etdiyini, bu məqsədlə onun tanışı Şahin adlı şəxsə 900 manata 100 ədəd metadonu satdığını bildirmiş, həmçinin Şahid2 həmin həbləri Anar adlı dostundan aldığını Eyyubun həmin metadonları 900 manata sataraq 650 manatını Anara verəcəyi barədə razılaşdıqlarını bildirmiş, Şahid2 əlavə olaraq Anarın qeyd olunan çayxananın həyətində onun ağ rəngli **-UK-*** dövlət qeydiyyat nişanlı, “Hyunday Sonata” markalı avtomobilində əyləşdiyini qeyd etmiş, həmin tarixdə saat 16.00-da həmin avtomobilə yaxınlaşdıqda avtomobilin arxa sağ yan qapısından bir nəfər şəxs düşərək qaçmaq istədikdə polis əməkdaşları və həmin vaxt ərazidə xidmət aparan iki polis əməkdaşının köməkliyi ilə saxlanılmış, saxlanılan zaman əlindəki sellofan bükümü yerə atdığından polis əməkdaşları vəsiqələrini göstərərək həmin şəxsə yerə atdığı sellofanı götürməsini və özünü təqdim etməsini xahiş etmiş, saxlanılan şəxs özünü Şahid1 kimi təqdim etmiş, yerə atdığı sellofan büküm polislər tərəfindən açıldıqda 80 ədəd narkotik vasitə olan metadona oxşar maddə aşkar edilmiş, həmin həblər zərfə qoyularaq qablaşdırılmış, Şahid1 həqiqətən Şahid2 aşkar olunan 100 ədəd metadonu 650 manata satmaq məqsədilə ona verdiyini, həmin metadonu ona tanışı X5 3000 manat borcu olduğundan sonuncunun Şəmi adlı əmisinin həmin borcun əvəzində verdiyini bildirmiş, Şahid1 həmin həbləri götürdükdən sonra onun 130 ədədini Akif adlı tanışına vermiş, sonuncunun iştirakı ilə həmin gün Şahid2la tanış olmuş, birlikdə həmin çayxanaya gəlmişlər, onlar içəridə olan zaman isə Akif oradan uzaqlaşmış, Şahid1 üzərinə baxış zamanı “Xioami” markalı mobil telefon, 5 ədəd beş manatlıq pul əskinasları, şəxsiyyət vəsiqəsi aşkar edilmiş, 25 manat pul polislər tərəfindən Şahid1 özünə qaytarılmış, Şahid2 avtomobilinə baxış keçirilmiş, qeyri-qanuni predmet aşkar edilməmişdir; daha sonra hamısı Baş İdarəyə dəvət olunmuşlar, Şahid2 və Şahid1 hüquqlarının müdafiə edilməsi məqsədilə onlara vəkillər dəvət edilərək təqdim edilmiş, bundan sonra baş verənlər barədə protokol tərtib olunaraq ucadan oxunmuş, düzgünlüyü imzalarla təsdiq olunmuşdur.İşdə olam məhkəçə-kimyəvi ekspertiza üzrə xx xxxxxx 2018-ci il tarixli 32919 №-li ekspert rəyindən görünür ki, üzərində “Şahid2 satdığı 100 ədəd narkotik vasitə metadona oxşar
” yazısı olan kağız paketdəki zavod üsulu ilə hazırlanmış 100 ədəd üzərində “F\M40” yazısı həkk olunmuş qəhvəyi rəngli dairəvi formalı həblər metadon tərkibli dərman preparatına aiddirlər.